'ગયા મહિનાની છવ્વીસમી તારીખે લંડનની ક્રોનર સ્ટ્રીટમાં પોઇન્ટ બ્લેન્ક ગોળી મારીને એક માણસની હત્યા થયેલી.' એ આખી ઘટનાનું વર્ણન કરીને વિભાકરે આગળ કહ્યું. 'મરનારનું નામ છે હરિપ્રસાદ મિશ્રા. એ માણસ મેરઠનો હતો. પંદર દિવસ માટે ઇંગ્લેન્ડમાં ફરવા ગયો હતો. છવ્વીસમી તારીખ પછીના મેરઠનાં લોકલ છાપાં ત્યાંની કોઇ લાયબ્રેરીમાં મળી જશે. એમાંથી તને વધુ વિગત મળશે. મરનારનો અતોપતો અને સગાંવહાલાંનાં નામ પણ બેસણાની જાહેરાતમાંથી મળી જશે. મિશ્રાજીનું મર્ડર કોણે કર્યું હશે એ વિશે ત્યાં પણ ચર્ચા ચાલતી હશે. શક્ય હોય એ તમામ જગ્યાએ ખણખોદ કરીને ખૂની કોણ હોઇ શકે એની તારે તપાસ કરવાની છે. ફાવશેને?'